**Udflugt til keramiker Eva Hermann i Husby**

**den 20. juni kl. 14.30**

Eva Hermann kunne fejre sin 70-års fødselsdag sidst i april måned, og i den anledning vil hun åbne og fortælle om sine unikke og smukke keramiske værker.

Eva Hermann bor på gården ”Svolling” lige midt i den specielle vestjyske natur, som området bag de forblæste klitter kan byde på. Her fra stranden, havet og skoven henter hun ideerne til motiverne på sine keramiske værker. Eva har boet her næsten hele sit liv – en årrække sammen med sin far kunstneren Jacob Hermann, kun afbrudt af nogle lærerige år i Frankrig. Jacob Hermann døde i 1995, men man ser stadig en del af hans særprægede trækunstværker blandt Evas keramik.

Det og meget andet vil Eva fortælle os om: **Torsdag den 20. juni fra kl 14.30**

**Vi mødes på Svollingvej 17, Vester Husby kl 14.30, samkørsel fra Ulfborg skole kl. 14.15.**

**Eva vil fortælle i sit atelier, og der bliver en mulighed for at handle blandt de flotte værker.**

**Medbring egen kaffekurv, som kan nydes uden- eller indenfor.**

**Eva foreslår en rask gåtur til havet – ligeledes en anledning til at hun vil spille på sin fløjte, hvis andre har taget et musikinstrument med. Hermed en opfordring til os!**

**Inviter gerne din nabo eller vennerne med.**

**Tilmelding til Gunver Hald mailadresse:** **haldtim@hotmail.com** **– senest mandag den 17. juni.**

**Med venlig hilsen Vestjysk Kunstforening Ulfborg.**